Source: https://www.riigiteataja.ee/akt/407082012013
Timestamp: 2020-04-08 23:09:58+00:00

Document:
Viljandi Kunstikooli põhimäärus – Riigi Teataja
Viljandi Kunstikooli põhimäärus
Viljandi Kunstikooli põhimäärus - sisukord
§ 2 Kunstikooli õiguslik seisund
§ 3 Õppetöö aeg ja keel
§ 4 Täielik nimi ja asukoht
2 TEGEVUSPIIRKOND, PÕHITEGEVUSE EESMÄRGID JA ÜLESANDED
§ 5 Kunstikooli tegevuspiirkond
§ 6 Kunstikooli eesmärk
§ 7 Kunstikooli ülesanded
§ 10 Hoolekogu moodustamine ja töökord
§ 12 Õppeperioodi ja õppevaheaegade kinnitamise kord
§ 13 Kunstikooli töötajad
§ 14 Õppurite vastuvõtmine ja väljaarvamine
§ 20 Kunstikooli ümberkorraldamise ja lõpetamise kord
RT IV, 07.08.2012, 13
Vastu võetud 29.02.2008 nr 83
Määrus kehtestatakse kohaliku omavalitsuse korralduse seaduse § 6 lõigete 1 ja 2, § 22 lõike 1 punkti 34, Eesti Vabariigi haridusseaduse § 7 ja huvikooli seaduse alusel.
Viljandi Kunstikool (edaspidi kunstikool) on haridusasutus, mis tegutseb eelkõige noorsootöö valdkonnas ning loob võimalusi kunstialase huvihariduse omandamiseks ja isiksuse mitmekülgseks arenguks.
§ 2. Kunstikooli õiguslik seisund
(1) Kunstikool on Viljandi linna munitsipaalhuvikool, mille kõrgemaks organiks on Viljandi Linnavolikogu (edaspidi linnavolikogu) ning mis tegutseb Viljandi Linnavalitsuse (edaspidi linnavalitsuse) haridus- ja kultuuriameti haldusalas.
(2) Kunstikoolis õppivatele täiskasvanutele laienevad täiskasvanute koolituse seaduse vabaharidusliku koolituse sätted.
(3) Kunstikool juhindub oma tegevuses huvikooli seadusest, huviharidusstandardist, teistest Eesti Vabariigis kehtivatest õigusaktidest, linnavolikogu ja linnavalitsuse õigusaktidest ning käesolevast põhimäärusest.
(4) Kunstikoolil on oma sümboolika, pitsat ja tegevuseks eraldatud vara ning ruumid.
(1) Õpe kunstikoolis toimub õppuri tööst, alus-, üld-, kutse- ja kõrgharidust või tööalast koolitust pakkuvate õppeasutuste õppetegevusest vabal ajal.
(2) Kunstikooli õppekeeleks on eesti keel.
(1) Kunstikooli täielik nimetus on Viljandi Kunstikool.
(2) Kunstikooli aadress on Männimäe tee 26, 71009 Viljandi, Eesti Vabariik.
2. peatükk TEGEVUSPIIRKOND, PÕHITEGEVUSE EESMÄRGID JA ÜLESANDED
§ 5. Kunstikooli tegevuspiirkond
Kunstikooli tegevuspiirkonnaks on Viljandi linn ja vastavalt lepingutele teiste omavalitsuste haldusterritoorium.
§ 6. Kunstikooli eesmärk
Kunstikooli eesmärgiks on lastele ja noortele võimaluste loomine kunstialase huviharidusega tegelemiseks ning noore kujunemise toetamine hästi toimetulevaks ühiskonnaliikmeks.
§ 7. Kunstikooli ülesanded
(1) Kunstikooli ülesandeks on noorte loomevõimete avastamine ja kavakindel arendamine, professionaalse kunstihariduse õppeks tarviliku ettevalmistuse andmine ning kohaliku kultuurielu edendamine.
(2) Kunstikool võib oma põhitegevuse kõrval ning seda kahjustamata:
1) korraldada tasulisi koolitusi;
2) korraldada näitusi ja teisi kultuurisündmusi;
4) rentida välja ruume ja õppevahendeid;
5) osutada tasulisi teenuseid.
(1) Kunstikooli tööd juhib direktor.
(2) Direktori vaba ametikoha täitmiseks kuulutab välja ja korraldab konkursi linnavalitsus.
(4) Direktoriga sõlmib, peatab, muudab ning lõpetab töölepingu linnapea või tema poolt volitatud ametiisik.
(5) Direktor on kunstikooli seadusjärgne esindaja tema töölepingu kehtivuse ajal.
2) teeb kunstikooli kasuks Viljandi linna nimel tehinguid ulatuses, mis on vajalik tema seaduses sätestatud ülesannete täitmiseks ning mis on kooskõlas seaduste ning linnavolikogu ja linnavalitsuse poolt kehtestatud õigusaktidega;
3) valdab, kasutab ja käsutab kunstikooli vara;
4) sõlmib, peatab, muudab ja lõpetab töölepingud koolitöötajatega;
6) kinnitab kunstikooli asjaajamiskorra ja kodukorra ning muud töökorraldusdokumendid;
7) kinnitab koolitöötajate ametijuhendid;
8) kinnitab kunstikooli õppekava ja tunniplaanid;
9) kuulutab välja avaliku otsingu koolitöötaja vaba ametikoha täitmiseks;
10) juhatab kunstikooli õppenõukogu;
11) koostab eelarveprojekti ja esitab selle hoolekogule arvamuse avaldamiseks, linnavalitsusele kooskõlastamiseks ning linnavolikogule kinnitamiseks, samuti eelarve täitmise aruanded linnavalitsuse poolt kehtestatud tähtaegadel;
12) esitab vähemalt kord aastas kunstikooli tegevuse aruande kunstikooli hoolekogule ja linnavalitsusele;
13) tagab seaduste ja muude seadusaktidega sätestatud aruannete koostamise ja esitamise;
14) kannab vastutust kunstikooli üldseisundi ja arengu ning rahaliste vahendite õiguspärase ja otstarbeka kasutamise eest;
15) teeb ettepaneku linnavalitsusele koolitöötajate koosseisu kinnitamiseks;
16) lahendab muid seadusega ja ametijuhendiga tema pädevusse antud küsimusi.
(1) Õppenõukogu on kollegiaalne juhtimisorgan, mille ülesandeks on kunstikooli õppe- ja kasvatustegevuse kindlaksmääramine, analüüsimine, hindamine ja juhtimiseks vajalike otsuste tegemine ning mille liikmeteks on kõik õppe- ja kasvatustegevusega seotud koolitöötajad.
(2) Õppenõukogu tegutsemise korra aluseks on haridus- ja teadusministri 29.05.2000 määrus nr 14 „Kooli õppenõukogu pädevus ja tegutsemise kord” 3. peatükk.
§ 10. Hoolekogu moodustamine ja töökord
(1) Kunstikooli edukaks tööks vajalike tingimuste loomiseks moodustab linnavalitsus kunstikooli hoolekogu, mille liikmeteks on õppe- ja kasvatustegevusega seotud koolitöötajate, linnavolikogu, lastevanemate, vilistlaste ja õppurite esindajad. Hoolekogu on viie- kuni üheksaliikmeline.
(2) Kunstikooli hoolekogu:
1) teeb vajadusel linnavalitsusele ettepaneku järelevalve teostamiseks kunstikooli tegevuse üle;
2) kuulab ära direktori koostatud eelarveprojekti ning edastab selle koos omapoolse hinnanguga linnavalitsusele;
3) kuulab ära kunstikooli direktori aruande kooli tegevuse ja eelarve täitmise kohta ning edastab selle koos omapoolse hinnanguga linnavalitsusele;
4) teeb ettepanekuid kunstikooli õppekava või õppekorralduse muutmiseks;
5) teeb ettepanekuid kunstikooli põhimääruse muutmiseks;
6) teeb üksikküsimustes otsuseid.
(1) Kunstikool koostab oma eripära ja võimalusi arvestava õppekava, mis realiseerub igaks õppeperioodiks kehtestatava tunnijaotuskava, ainekavade ja tööplaanide kaudu.
(3) Õpperühma täituvuse normid ja moodustamise alused on määratud kunstikooli õppekavaga kooskõlas vastavate normatiivdokumentidega ning kinnitatakse linnavalitsuse poolt.
(4) Kunstikooli õppekorralduses kasutatakse erinevaid õppevorme, sealhulgas õppetunde individuaal- ja rühmatundidena, esinemisi, laagreid, võistlusi, jne.
(5) Õpetus kunstikoolis põhineb õppuri individuaalsete erinevuste arvestamisel.
(6) Õppuri teadmisi ja oskusi hinnatakse õppeperioodi lõpul, samuti näitustel, arvestustel, lõputöödel, mille hulk ja põhinõuded on määratud õppekavaga.
(7) Õppuri kursuse- ja lõputunnistusele kantavad hinded lähtuvad kunstikooli poolt kinnitatud hindamise korrast.
(8) Kunstikooli lõpetajaks loetakse õppur, kes on tulemuslikult ja täies mahus täitnud kunstikooli õppekava.
(9) Õppuril, kellel puudub võimalus osaleda õppetöös kunstikooli õppekavaga määratud mahus, on võimalus olla vabakuulaja, s.t õppida põhiõppest erinevatel tingimustel, mille kehtestab kunstikooli õppenõukogu.
(10) Kunstikooli õppekavast erinevatel tingimustel õppivatele õppuritele otsustab tunnistuse andmise korra ja tingimused õppenõukogu.
(11) Kunstikooli lõpetajaks loetakse õppur, kes on täies mahus täitnud kunstikooli õppekava.
(12) Kunstikooli lõpetamist tõendab kunstikooli lõputunnistus, milles kajastatakse kunstikoolis õppimise aeg ja läbitud õppeainete loend.
(1) Õppeaasta algab 1. septembril ja lõpeb 31. augustil ning koosneb õppeperioodidest ja õppevaheaegadest.
(2) Õppeaasta jaguneb kolmeks trimestriks, kus lisaks korrapärasele õppetööle toimuvad praktikad, seminarid ja arvestused.
(3) Õppevaheaegade aja ja kestuse kinnitab kunstikooli direktor käskkirjaga.
§ 13. Kunstikooli töötajad
(1) Kunstikooli töötajad on õpetajad ning teised koolitöötajad.
(3) Töötajate õigused, kohustused, vastutus ja tööülesanded sätestatakse käesolevas põhimääruses, ametijuhendites ja töölepingutes.
(4) Koolitöötajatel on õigus ja kohustus:
1) töötada vastutustundega ja plaanipäraselt arvestades kehtivaid ainekavasid;
2) säilitada ja täiendada oma kvalifikatsiooni vastavalt areneva muusikaalase hariduse nõutele ja kooli eripärale;
3) hoolitseda õppuritee võimetekohase arengu eest üksteisemõistmise ja loomingulise suhtlemise kaudu;
4) vastutada õppematerjalide ja vahendite eest, nende täiendamise ja hooldamise eest;
5) täiendada, hooldada ja muretseda õppetööks vajalike õppematerjale;
6) võtta osa õppurite hindamisest ja esinemisest ning õppetööga seotud organite tööst, kui ta on nende koosseisu valitud või määratud;
(5) Õpetaja ametikohale vastavuse määramiseks korraldatakse nende atesteerimine vastavalt linnavalitsuse poolt kehtestatud korrale ja tingimustele.
(7) Muude koolitöötajate ülesanne on tagada kunstikooli häireteta töö ja majandamine ning aidata kaasa soodsa õpikeskkonna loomisele.
(8) Koolitöötajate töölevõtmine, töökoormuste või -tingimuste muutmine, töölt vabastamine, puhkusele lubamine jm töötamist puudutavad asjaolud vormistatakse direktori käskkirjaga vastavuses ametijuhendi ja käesoleva põhimäärusega.
§ 14. Õppurite vastuvõtmine ja väljaarvamine
(1) Kunstikooli õppuriteks võetakse vastu lapsevanema (eestkostja või hooldaja) kirjaliku avalduse alusel ning kunstikooli vastuvõtu eeskirja kohaselt.
(2) Õppurite vastuvõtt kunstikooli vormistatakse direktori käskkirjaga.
(3) Õppur arvatakse kunstikoolist välja, kui ta:
1) rikub järjepidevalt kunstikooli põhimäärust ja kodukorda;
2) ei täida kunstikooli juhtkonna poolt ja –pädevuse piires antud korraldusi;
4) õppetöös on võlgnevused;
5) õppetasu ei ole tasutud kahe kuu vältel;
6) soovib lahkuda omal soovil lapsevanema (eestkostja või hooldaja) avalduse alusel.
(4) Õppurite nimekirjast kustutamise aluseks on:
1) lapsevanema (eestkostja või hooldaja) kirjalik avaldus;
3) direktori otsus.
(5) Kunstikoolist väljaarvamine vormistatakse direktori käskkirjaga, millest informeeritakse õppurit ja lapsevanemaid (eestkostjaid või hooldajaid).
(6) Kunstikool tagab õppuri koolis viibimise ajal tema tervise kaitse.
1) osaleda valitud õpilasesindajate kaudu kunstikooli õppetööga seotud küsimuste lahendamisel;
2) saada kunstikoolist teavet koolikorralduse ja õpilaste õiguste kohta;
3) osaleda klubides, stuudiotes ja muudes ühendustes, mille sihid ja tegevus ei ole vastuolus kunstikooli tegevuse ja taotlustega;
4) tervise kaitsele ja õppekavale vastavale tegevusele kunstikoolis viibimise ajal;
5) kasutada kunstikooli sümboolikat;
6) saada teavet kunstikooli, Viljandi linna, Viljandi maakonna ja Eesti Vabariigi kunstialase korralduse, konkursside ja teiste kunstisündmuste kohta;
7) tutvuda kunstikoolis temale ettenähtud õppekavaga, koormuste ja esitatavate nõuetega enne õpingute alustamist või jätkamist;
8) kasutada heaperemehelikult kunstikooli inventari, varustust ja vara;
9) osaleda valitud esindaja kaudu hoolekogu tegevuses;
10) lahkuda omal soovil kunstikoolist vastavalt kehtestatud korrale.
2) teavitama kunstikooli pikemaajalisest puudumisest;
3) järgima kunstikooli põhimäärust ja täitma kodukorda;
4) osalema eksamitel, arvestustel, praktikal, näitustel jt üritustel nii koolis kui ka selle esindajana väljaspool kooli kooskõlas autorikaitse seadusega;
5) kandma materiaalset vastutust õppuri käsutusse antud kunstikooli vara eest. Alaealise õppuri puhul kannab materiaalset vastutust lapsevanem (eestkostja või hooldaja), täiskasvanud õppur isiklikult vastavalt seadusandlusele.
(1) Kunstikooli vara moodustavad Viljandi linnalt valdamiseks ja sihtotstarbeliseks kasutamiseks antud maa, hooned, rajatised, seadmed, inventar ja muu vara.
(2) Kunstikooli vara omanik on Viljandi linn.
(3) Kunstikooli vara valdamine, kasutamine ja käsutamine toimub vastavalt linnavolikogu poolt kehtestatud eeskirjade alusel.
(1) Kunstikooli eelarve on linnaeelarve üheks osaks, milles leiavad kajastamist kõik kulud ja tulud.
(2) Kunstikooli tulud moodustuvad:
5) tulust õppekavavälistest tasulistest tegevustest;
(3) Kunstikooli kulud kaetakse linnavolikogu poolt kinnitatud eelarve alusel.
(5) Kunstikooli õpetajatele ja muudele koolitöötajatele määrab palga kunstikooli direktor vastavalt linnavalitsuse poolt kehtestatud korrale.
(6) Kunstikooli finantstegevust juhib direktor.
(1) Kunstikoolil on õigusaktidega nõutav dokumentatsioon.
(2) Kunstikool esitab oma tegevuse kohta statistilisi aruandeid õigusaktidega kehtestatud ulatuses ja korras ning tähtaegadel.
(1) Kunstikooli õppetegevuse korralduse ning taseme üle teostavad riiklikku järelevalvet Haridus- ja Teadusministeeriumi ametnikud ja maavanem. Järelevalve läbiviimise korra kehtestab haridus- ja teadusminister.
(2) Kunstikooli tegevuse, raha ja varade kasutamise kontrolli teostab linnavalitsus seadusega ettenähtud korras.
§ 20. Kunstikooli ümberkorraldamise ja lõpetamise kord
(1) Kunstikooli ümberkorraldamise või tegevuse lõpetamise otsustab linnavolikogu.
(2) Kunstikooli ümberkorraldamine või tegevuse lõpetamine võib toimuda peale õppeperioodi lõppu ning otsus tehakse teatavaks õppuritele, lastevanematele (eestkostjatele või hooldajatele), koolitöötajatele ning Eesti Hariduse Infosüsteemi volitatud töötlejale vähemalt neli kuud enne õppeperioodi lõppu.
(3) Tegevuse lõpetanud kunstikooli õigused ja kohustused lähevad üle linnavalitsusele või tema poolt määratud asutusele.
Kõik käesoleva põhimäärusega määratlemata küsimused lahendab kunstikooli juhtkond koos hoolekogu ja linnavalitsusega.
§ 23. Tunnistada kehtetuks Viljandi Linnavolikogu 28.01.2005.a määrus nr 91 „Viljandi Kunstikooli põhimääruse kinnitamine”.
Linavolikogu aseesimees

References: § 2

§ 3

§ 4

§ 5

§ 6

§ 7

§ 10

§ 12

§ 13

§ 14

§ 20
 § 6
 § 22
 § 7

§ 2

§ 5

§ 6

§ 7

§ 10

§ 13

§ 14

§ 20

§ 23